Keskkonnaamet
info@keskkonnaamet.ee	Teie: 22.05.2024 nr DM-128370-3

Meie: 18.06.2024 nr 4-4/24/2360-2	

Arvamus Rapla- ja Pärnumaa maavarade teemaplaneeringu uuringuruumi üldgeoloogilise uurimistöö loa taotluse kohta

Keskkonnaamet on esitanud Riigi Kaitseinvesteeringute Keskusele arvamuse avaldamiseks Eesti Geoloogiateenistuse taotluse  üldgeoloogilise uurimistöö loa saamiseks Rapla- ja Pärnumaa maavarade teemaplaneeringu alusandmestiku täpsustamiseks.

Esitatud taotluse dokumentidest selgub, et taotletava uuringuruumi teenindusala hõlmab mõnede riigikaitseliste ehitiste piiranguvööndeid Rapla ja Pärnu maakondades, kuid taotluse seletuskirjas ja graafilisel lisal märgitud puuraukude ja kaeveõõnte asukohad ei ole riigikaitseliste ehitiste piiranguvööndites ega Kaitseministeeriumi valitsemisel või Kaitseliidu omandis olevatel kinnisasjadel.  

Riigi Kaitseinvesteeringute Keskusel ei ole taotluse kohta vastuväiteid ega täiendavaid ettepanekuid. Taotluses märgitud asukohas ja mahus üldgeoloogilise uurimistöö teostamisel ei ole ette näha negatiivset mõju riigikaitseliste ehitiste töövõimele.

Täiendavalt märgime, et taotluse graafilisel lisal on üks kavandatava kaeveõõne asukoht markeeritud Audru metskond 52 katastriüksusele 62401:001:2178, mis on üks Vabariigi Valitsuse 15.02.2024 korraldusega nr 40 algatatud kaitsetööstuspargi riigi eriplaneeringu (REP) asukohaalternatiividest. 
REP algatamise otsus, planeeringuala asukohaalternatiivid ning muu aktuaalne teave REP koostamise menetluse kohta on kättesaadav siin: https://www.kaitseministeerium.ee/et/planeeringud/kaitsetoostuspark.

Lugupidamisega

(allkirjastatud digitaalselt)

Heli Randes
üldosakonna juhataja

Ene Mägi
+372 5332 6339 ene.magi@rkik.ee